kardosdrur/scandi-wiki huggingface dataset:
Politisk maskine

En politisk maskine er et system af ulige personlige afhængighedsforhold i politiske apparater mellem indflydelsesrige personer og deres klienter. Det bygger på princippet om ydelse og modydelse. Ser man denne form for asymmetriske forhold fra den indflydelsesrige persons side taler man også om protektion. 

Den politiske maskine fungerer uofficielt gennem tildeling af embeder, kontrol bag kulisserne og langvarige politiske bånd indenfor rammerne af repræsentativt demokrati. 

Nogle maskiner har en "boss" og alle maskiner har en gruppe af mennesker som er afhængige af beskyttelse fra maskinen i form af kontrakter eller jobs. 

Politiske maskiner har man kendt i århundreder, men begrebet er amerikansk – Political Machine – og var udbredt i amerikanske byer i perioden 1875-1950, og eksisterer visse steder den dag i dag. 

Politiske maskiner findes også i Sydamerika, Afrika og lande hvor demokratiet er under opbygning, såsom Østeuropa. 

Nøglen til den politiske maskine er protektion: at være indehaver af et offentligt embede medfører evnen til at gøre folk tjenester, og også muligheden for politisk korruption. Politiske maskiner er i reglen ikke interesseret i enkeltsager, men foretrækker situationer hvor man kan anvende noget for noget princippet – og indeholder således elementer fra den traditionelle naturalieøkonomi: "boss"-en udfører tjenester for klienterne, som til gengæld stemmer som de får besked på. Nogle gange suppleres dette system med trusler om vold eller forfølgelse af de som træder ud af det.

Styreformer

bg:Клиентела
cs:Klientelismus
de:Klientelismus
gl:Clientelismo
nl:Cliëntelisme
pt:Clientelismo
sk:Klientelizmus
Bredstenvej

Bredstenvej er en motortrafikvej mellem Vejle og Billund. Vejen indgår i Primærrute 28

Der er planer om et fører motortrafikvejen vider det sidste stykke fra hvor vejen stoppede ved Bredsten til Lufthavnsvejen, som fører rute 28 nord om Billund til Billund Lufthavn.

Vejdirektoratet er i gang med at bygge den sidste del af motortrafikvejen Vejle-Billund på strækningen mellem Bredsten – Vandel.
Motortrafikvejen skal stå færdig i 2012 

Motortrafikveje i Vejle Kommune
MTV Movie Awards 1993

MTV Movie Awards 1993 var 1993-udgaven af MTV Movie Awards sendt på MTV. Dette blev afholdt den 13. juli 1993 og showets vært var Eddie Murphy. Nogle af aftenens optrædne var Rod Stewart, Stone Temple Pilots, Dr. Dre og Duran Duran. Filmen The Bodyguard havde aftenens højeste antal nomineringer med i alt 7, trods det at filmen kun vandt en pris. A Few Good Men havde 6 nomineringer og den vandt også kun en pris; Best Movie. Aftenens højeste prismodtager var filmen Basic Instinct som havde 5 nomineringer, hvoraf 2 af dem blev vundet.

Vindere og nominerede

Best Movie 
A Few Good Men
 Aladdin
 Basic Instinct
 The Bodyguard
 Malcolm X

Best Male Performance 
Denzel Washington – Malcolm X
 Kevin Costner – The Bodyguard
 Tom Cruise – A Few Good Men
 Michael Douglas – Basic Instinct
 Jack Nicholson – A Few Good Men

Best Female Performance 
Sharon Stone – Basic Instinct
 Geena Davis – A League of Their Own
 Whoopi Goldberg – Halløj i klosteret
 Whitney Houston – The Bodyguard
 Demi Moore – A Few Good Men

Most Desirable Male 
Christian Slater – Untamed Heart
 Kevin Costner – The Bodyguard
 Tom Cruise – A Few Good Men
 Mel Gibson – Lethal Weapon 3
 Jean-Claude Van Damme – Nowhere to Run

Most Desirable Female 
Sharon Stone – Basic Instinct
 Kim Basinger – Cool World
 Halle Berry – Boomerang
 Madonna – Body of Evidence
 Michelle Pfeiffer – Batman Returns

Best Breakthrough Performance 
Marisa Tomei – My Cousin Vinny
 Halle Berry – Boomerang
 Whitney Houston – The Bodyguard
 Kathy Najimy – Halløj i klosteret
 Rosie O'Donnell – A League of Their Own

Best On-Screen Duo 
Mel Gibson & Danny Glover – Lethal Weapon 3
 Sharon Stone & Michael Douglas – Basic Instinct
 Whitney Houston & Kevin Costner – The Bodyguard
 Nicole Kidman & Tom Cruise – Far and Away
 Woody Harrelson & Wesley Snipes – White Men Can't Jump

Best Villain 
Jennifer Jason Leigh – Single White Female
 Danny DeVito – Batman Returns
 Ray Liotta – Unlawful Entry
 Jack Nicholson – A Few Good Men

Best Comedic Performance 
Robin Williams – Aladdin
 Whoopi Goldberg – Sister Act
 Eddie Murphy – Boomerang
 Bill Murray – Groundhog Day
 Joe Pesci – My Cousin Vinny

Best Song From A Movie 
"I Will Always Love You" sunget af Whitney Houston – The Bodyguard
 "End of the Road" sunget af Boyz II Men – Boomerang
 "It's Probably Me" sunget af Sting & Eric Clapton – Lethal Weapon 3
 "A Whole New World" sunget af Peabo Bryson & Regina Belle – Aladdin
 "Would?" sunget af Alice in Chains – Singles Best Kiss 
Rene Russo & Mel Gibson – Lethal Weapon 3
 Pauline Brailsford & Tom Hanks – A League of Their Own Michelle Pfeiffer & Michael Keaton – Batman Returns Winona Ryder & Gary Oldman – Bram Stoker's Dracula Woody Harrelson & Wesley Snipes – White Men Can't Jump Best Action Sequence 
"Mel Gibsons motorcykel styrt" – Lethal Weapon 3
 "Aliens chase through tunnel" – Alien³ "Plane crash" – Alive: The Miracle of the Andes "Oklahoma land race" – Far and Away "Helicopter explosion" – Under Siege Best New Filmmaker 
 Carl Franklin, instruktør til One False Move

 Lifetime Achievement Award 
 The Three Stooges''

1993
Villum Christensen

Villum Christensen (født 31. juli 1954 i Slagelse) er viceborgmester i Slagelse Kommune og statsrevisor. Derudover er han dansk direktør og politiker. Fra 2008 til 2019 har Villum Christensen været medlem af Folketinget for Liberal Alliance, idet han som førstesuppleant i Sjællands Storkreds overtog Gitte Seebergs mandat, da hun nedlagde det. Han er tvillingebror til tidligere MF'er Troels Christensen (V). Villum Christensen var ordfører inden for områderne: forsvar, energi, miljø, Grønland og Færøerne.

Politisk karriere 
 Udvalgsformand for Liberal Alliance i Slagelse Kommune fra 1. januar 2013
 Folketingsmedlem for Liberal Alliance i Sjællands Storkreds fra 1. september 2008.
 Kandidat for Liberal Alliance i Slagelsekredsen fra 2007.
 Medlem af Arbejdsmarkedsudvalget og af Forsvarskommissionen af 2008.
 Viceborgmester for Radikale Venstre i Slagelse Kommune fra 2005 til 2009.

Uddannelse og erhverv 
 Uddannet cand.phil. fra Københavns Universitet i 1980
 Uddannet cand.scient.pol. fra Aarhus Universitet i 1981
 En mastergrad i Public Management fra Syddansk Universitet i 2005

Fra 1996 til 2006 var han rektor for Handelshøjskolecentret i Slagelse, og da dette i 2007 blev omdannet til et campus under Syddansk Universitet, blev Villum Christensen direktør.

Tillidshverv 
Villum Christensen har været viceborgmester i Slagelse Kommune fra 2005 til 2009, og er nu formand for teknisk udvalg. Her var han desuden formand for arbejdsmarkeds- og integrationsudvalget og næstformand for det lokale beskæftigelsesråd. Han er desuden bestyrelsesmedlem i FC Vestsjælland og i Bankinvest Gruppen, næstformand for Slagelse Gymnasium & HF-kursus' bestyrelse og formand for Vilcon Gruppens bestyrelse.

Udmærkelser 
Grangia Prisen, Junior Chamber, 2001. Årets initiativpris. Vestsjællands Erhvervsråd, 2002.

Bibliografi 
Lederen som Udenrigsminister (2007)

Referencer

Eksterne henvisninger 
 
 Villum Christensen på Den Store Danske (online)

Folketingsmedlemmer i 2000'erne
Tidligere folketingsmedlemmer fra Liberal Alliance
Viceborgmestre fra Det Radikale Venstre
Personer fra Slagelse
Folketingsmedlemmer i 2010'erne
Politologer fra Danmark
Styrketræning

Styrketræning er fællesbetegnelse for en række fysiske øvelser, hvori en udøver styrker sin muskulatur. Øvelserne omfatter blandt andet styrkelse af biceps, triceps, lår, bryst, mave og ryg. Nogle øvelser styrker en specifik muskel, mens andre styrker en eller flere muskelgrupper. De øvelser som styrker specifikke muskler kaldes isolationsøvelser, mens de øvelser som styrker flere muskelgrupper på samme tid, kaldes flerledsøvelser eller basisøvelser. Normalt anbefales det at fokusere på basisøvelser, hvis man vil være større og stærkere, da de typisk har langt det største udviklingspotentiale. Det anbefales at løfte 70 % af den vægt man maksimalt kan løfte, for at opnå den største effekt.

Diverse øvelser kan udøves uden maskiner eller redskaber, herunder armbøjninger og maverulninger, men udstyr kan også anskaffes til hjemmet eller lånes hos et motionscenter. Styrketræning bliver desuden ofte kombineret med konditionstræning.

Nogle udøvere har et træningsprogram de bruger i træningen for at optimere træningen gennem en forbedret struktur.

Når man styrketræner for at blive stærkere ønsker man ofte at belaste musklen, sådan at kroppen bygger musklen op igen, hvilket gør at du får større og stærkere muskler. Man anbefaler derfor ikke, at man træner mens man er øm i musklen, da kroppen er ved at bygge den op igen. 

Afhængig af hvilken form for styrketræning man udøver ændres træningsprincipperne sig gradvist, og i dag er de mest almindelig former for styrkende træning:
Bodybuilding
Calisthenics
Yoga
Crossfit
Vægtløftning. 

Til fælles har de alle, at man gradvist øger vægtbelastning, enten med egen krop eller med dedikeret træningsudstyr. Calisthenics adskiller sig især ved at man aktivere både større og mindre muskelgrupper på en gang, og at man samtidig gennemgår hele kroppen i en enkelt træning.

Helbredmæssige effekter 
Viden om styrketrænings effekt på sundhed er i rivende udvikling. Forskning fra Syddansk Universitet og Harvard School of Public Health viser, at styrketræning kan bruges til at forebygge diabetes. Forskere fra Sydney University har påvist, at der er en direkte sammenhæng imellem en øgning i muskelmasse, styrke og en bedre hjernefunktion hos 55 - 86 år med symptomer på Alzheimers.

Referencer
Samsung F110 MiCoach

Samsung F110 MiCoach er en mobiltelefon fra sydkoreanske Samsung. Mobilen er lavet i samarbejde med Adidas. Mobilen er udviklet til at have en normal mobiltelefons funktioner, men samtidig til at indeholde et træningssystem.

F110 MiCoach
Adidas
Konditionstræning

Konditionstræning er en fællesbetegnelse for fysiske øvelser der forbedrer eller vedligeholder en udøvers kondition. Typiske øvelser involverer løbetræning, step og cykling. Øvelserne vil typisk være afmålt i tid, tilbagelagt distance eller kalorieforbrænding. Konditionstræning kan i tilfælde være kombineret med styrketræning.

 
Idræt
Motion
Øvelser
Tankedalsvej

Tankedalsvej er en 4 til 2-sporet motortrafikvej mellem Kolding og Vamdrup. og er en del af primærrute 25.

Motortrafikvejen starter i det østlige Kolding og føres mod vest, vejen passer Sønderjyske Motorvej E45 i et tilslutningsanlæg med frakørsel mod Aarhus, Odense og Flensborg. Derefter passere den Nova Boulevard hvorfra der er forbindelse til et erhvervsområde vest for Kolding, i erhvervsområdet ligger bl.a. TV Syd.

Motortrafikvejen ender i Koldingvej ved Hjarup, hvorfra der er almindelig hovedlandevej videre mod Vamdrup og Kolding Lufthavn, ved lufthavnen bliver vejen igen til motortrafikvej og ledes uden om byen Vamdrup.  

I Kolding vil man godt have en opgradering af de sidste 4,5 km fra hovedlandevej til en motortrafikvej.

Kilder 

Transport i Kolding
Motortrafikveje i Danmark
Motionscenter

Et motionscenter, også kaldet fitnesscenter, er et facilitet hvor kunder og sportsudøvere har adgang til maskiner, udstyr og rådgivning til diverse fysiske øvelser. Hyppige årsager til at gå i motionscenter kan være ønske om at tabe sig, bodybuilding eller fysisk vedligeholdelse. 

Motionscentre tilbyder almindeligvis rådgivning via instruktører, der hjælper kunderne med at tilrettelægge programmer, udføre øvelserne korrekt og eventuelt også lægge en kostplan. Flere steder tilbydes også anden service såsom fysiologisk massage. Folk der træner i centeret er typisk tilknyttet et abonnement, men der tilbydes normalt prøvetid, enten gratis eller mod betaling. Nybegyndere kan typisk også benytte sig af en personlig træner, men dette vil almindeligvis være pålagt ekstra betaling per time. Nogle centre er specifikt rettet mod kvinders træning.

Områder til konditionstræning med løbebånd, romaskiner, stepmaskiner, mm. er i moderne centre suppleret med tv-skærme for at underholde udøverne under længere øvelser. Flere centre tilbyder også holdtræning, der anføres af en instruktør, og som blandt andet hjælper til at holde deltagernes motivation og fremmøde stabilt. Holdtræning kan eksempelvis være stepping, cykling ("spinning"), bodybuilding, balancetræning med bolde, aerobic, yoga, pilates, mm. Ofte er holdtræningen suppleret med baggrundsmusik for at holde en træningsrytme.

De fleste motionscentre i Danmark indgår i kædesamarbejder. De største kæder i Danmark er fitness dk og Fitness World. 

Center
Tomáš Berdych

Tomáš Berdych (født 17. september 1985 i Valašské Meziříčí, Tjekkoslovakiet) er en tjekkisk tennisspiller, der blev professionel i 2002. Han har igennem sin karriere vundet 13 single- og 2 doubletitler, og hans højeste placering på ATP's verdensrangliste er en 4. plads, som han opnåede i maj 2015.

Grand Slam 
Berdych har kun misset deltagelse ved én Grand Slam-turnering siden 2004, og hans bedste resultat i singlerækkerne kom ved Wimbledon, hvor han i 2010 spillede sig helt frem til finalen, efter blandt andet at have slået Roger Federer undervejs. I finalen tabte han dog til spanieren Rafael Nadal.

Eksterne henvisninger 

 Tomáš Berdychs hjemmeside

Tennisspillere fra Tjekkiet
Petr Korda

Petr Korda (født 23. januar 1968 i Prag, Tjekkoslovakiet) er en pensioneret tjekkisk tennisspiller, der blev professionel i 1987, og stoppede sin karriere i år 2000. Han nåede igennem sin karriere at vinde 10 single- og 10 doubletitler, og hans højeste placering på ATP's verdensrangliste er en 2. plads, som han opnåede i februar 1998.

Grand Slam 
Kordas bedste Grand Slam-resultat i singlerækkerne kom ved Australian Open, som han vandt i 1998. Her besejrede han i finalen chileneren Marcelo Ríos i 3 sæt. I 1992 var Korda desuden i finalen ved French Open, hvor han dog tabte til amerikaneren Jim Courier.

Eksterne henvisninger 

Tennisspillere fra Tjekkiet
Kolding borgerlige skydeselskab af 1785

Kolding borgerlige skydeselskab af 1785 er Koldings ældste igangværende forening og er beliggende i Munkensdam. Husene og skydebanen er dog anlagt af Kolding Skytteforening, som var kommet i økonomiske vanskeligheder. Derfor indledtes forhandlinger med Kolding Borgerlige Skydeselskab om overtagelse af bygningerne, skydebanen og selve gælden, hvilket skete i 1867, og Skydeselskabet eksisterer på samme adresse i dag (2008).

Skydeselskabet var udelukkende for mænd indtil 1923, hvor et flertal stemte ja til forslaget om indlemmelse af kvinder. I dag er er ca. 1/3 af medlemmerne kvinder.I 1931 blev den første kvinde optaget i selskabet. Gennem årene er der opstået en række traditioner som stadig holdes i hævd.Der er generalforsamling hvert år i april og bagefter udsendes indbetalingkortet for kommende sæsons kontigent og dette kort er lavet som en skydeskive medet nummer og indskriften; "skyder selv til pinse" og markerer starten på den nye sæson.Selve skydningen foregår 3. Pinsedag og starter med orkestermusik og march fra rådhuset til Munkensdam.

Ikke alle medlemmer er aktive skytter og har man valgt ikke selv at skyde til Pinseskydningen, indgår ens skydeskive i en samlet pulje, som de aktive skytter senere skyder for. I denne pulje er også skydeskiver for majestæten,prinsgemalen og tronfølgeren. Skydekongen er den hvis skive har flest point og derfor kan man udråbes til skydekonge selvom man ikke har været til stede. Dette er sket flere gange og i 1807 blev Kong Frederik 6 skudt til konge. Det blev han så glad glad for at han forærede skydeselskabet en sølvplade med inskriptionen:

"Kong Frederik den siette schiænkede Kolding Skydeselskab dette Hæderstegn da han som Kronprinds vandt Kongepræmien ved Borgeren Wulfbergs skud den 4 juli 1807"

samt et lille skrin. Denne sølvplade hænger nu på Kongebåndet som bæres af Kongeskytten.

200 års jubilæet i 1985 var en stor begivenhed, Bryggeriet Slotsmøllen havde fremstillet specielle etiketter til øllet og posthuset lavede et særstempel.
Slesvigske Fodregiments Musikkorps førte an i et optog der gik fra rådhuset,gennem byen og til skydeselskabets lokaler, hvor formanden Bertel Bertelsen bød velkommen til gæsterne. Blandt gæsterne var Prins Henrik.

Se også 
 Skydeselskab

Referencer 

Foreninger fra Danmark
Borgerlige skydeselskab af 1785
Skydeselskaber
Jiří Novák

Jiří Novák (født 22. marts 1975 i Zlín, Tjekkoslovakiet) er en pensioneret tjekkisk tennisspiller, der blev professionel i 1993, og indstillede sin karriere i 2007. Han vandt igennem sin karriere 7 single- og 18 doubletitler, og hans højeste placering på ATP's verdensrangliste er en 5. plads, som han opnåede i oktober 2002.

Grand Slam 
Nováks bedste Grand Slam-resultat i singlerækkerne kom ved Australian Open, hvor han i 2002 nåede frem til semifinalen. Her tabte han dog til turneringens senere vinder, Thomas Johansson fra Sverige.

Eksterne henvisninger 

Tennisspillere fra Tjekkiet
Fynsvej (Kolding)

Fynsvej er en 4-sporet motortrafikvej, og var oprindelig en motorvej men  blev i 2000 nedgraderet fra motorvej til motortrafikvej. Den går fra Sønderjyske Motorvej afkørsel 62 ind til det nordlige Kolding.
Vejen er en del af sekundærrute 170, der går fra Viby J til Kruså ved den tyske grænse.

Motortrafikvejen åbnede i 1970 som motorvej, hvor den blev kaldt Ekspresvejen.

Noter 

Motortrafikveje i Danmark
Gader i Kolding
Radek Štěpánek

Radek Štěpánek (født 27. november 1978 i Karviná, Tjekkoslovakiet) er en tjekkisk tennisspiller, der blev professionel i 1996. Han har igennem sin karriere (pr. september 2010) vundet fire single- og 13 doubletitler, og hans højeste placering på ATP's verdensrangliste er en 8. plads, som han opnåede i juli 2006.

Grand Slam 
Štěpáneks bedste Grand Slam-resultat i singlerækkerne kom ved Wimbledon, hvor han nåede kvartfinalen i 2006. Her måtte han dog se sig besejret af den svenske veteran Jonas Björkman.

Referencer

Eksterne henvisninger 
 

Tennisspillere fra Tjekkiet
Tennisspillere ved sommer-OL 2008
Tennisspillere ved sommer-OL 2012
Tennisspillere ved sommer-OL 2016
Olympiske medaljevindere i tennis
Olympiske bronzemedaljevindere fra Tjekkiet
Medaljevindere ved sommer-OL 2016
Dominik Hrbatý

Dominik Hrbatý (født 4. januar 1978 i Bratislava, Tjekkoslovakiet) er en slovakisk tennisspiller, der blev professionel i 1996. Han har igennem sin karriere vundet 6 single- og 2 doubletitler, og hans højeste placering på ATP's verdensrangliste er en 12. plads, som han opnåede i oktober 2005.

Grand Slam 
Hrbatýs bedste Grand Slam-resultat i singlerækkerne kom ved French Open i 1999. Her spillede
han sig frem til semifinalerne, hvor han tabte til Andre Agassi fra USA, der senere også vandt finalen. Hrbatý har desuden været i kvartfinaler ved både Australian Open og US Open.

Eksterne henvisninger 

Tennisspillere fra Slovakiet
Personer fra Bratislava
Spineboard

Et spineboard er et hårdt bræt lavet af stærk plastik. Brættet bruges bl.a. af ambulancerne, brandvæsenet og Forsvaret i Danmark til at optage tilskadekomne mennesker, hvor der er mistanke om skade i ryg eller nakke. Patienten bliver fikseret fast på brættet ved hjælp af stropper, tæpper og gaffertape, så en evt. skade ikke forværres. Der pålægges endvidere en halskrave, så nakken holdes 100% fast.

Der er en klar procedure for, hvordan patienten optages og fikseres. Bl.a. skal en person holde hovedet på patienten indtil denne er komplet immobiliseret på brættet. Så dette gør det til en to-mands opgave.

Når patienten er korrekt spændt fast på brættet kan man vende brættet rundt på hovedet, uden at patienten der ligger derpå, rykker sig det mindste. Dette afprøves selvfølgelig ikke i en skarp situation, men bruges i uddannelsessammenhæng, for at vise hvor effektivt brættet er.

Medicinsk udstyr
Karol Kučera

Karol Kučera (født 4. marts 1974 i Bratislava, Tjekkoslovakiet) er en slovakisk tennisspiller, der blev professionel i 1992. Han har igennem sin karriere vundet 6 singletitler, og hans højeste placering på ATP's verdensrangliste er en 6. plads, som han opnåede i september 1998. Blandt Kučeras sejre er 2003-udgaven af Copenhagen Open i København. Her besejrede han i finalen Olivier Rochus fra Belgien.

Grand Slam 
Kučeras bedste Grand Slam-resultat i singlerækkerne kom ved Australian Open i 1998. Her nåede han frem til semifinalen, blandt andet via en sejr over den regerende mester Pete Sampras. I semifinalen måtte han dog bøje sig for tjekken Petr Korda, der sidenhed også vandt finalen.

Eksterne henvisninger 

Tennisspillere fra Slovakiet
Personer fra Bratislava
Mario Ančić

Mario Ančić (født 30. marts 1984 i Split, Jugoslavien) er en kroatisk tennisspiller, der blev professionel i 2001. Han har igennem sin karriere vundet 3 single- og 5 doubletitler, og hans højeste placering på ATP's verdensrangliste er en 7. plads, som han opnåede i juli 2006.

Grand Slam 
Ančić' bedste Grand Slam-resultat i singlerækkerne kom ved Wimbledon i 2004. Her nåede han frem til semifinalen.

Eksterne henvisninger 
 Mario Ančić' fanside
 

Tennisspillere fra Kroatien
Personer fra Split
Tennisspillere ved sommer-OL 2000
Tennisspillere ved sommer-OL 2004
Medaljevindere ved sommer-OL 2004
Esbjerg Sharks FC

Esbjerg Sharks FC er en dansk floorballklub fra Esbjerg stiftet i 1995. 

Klubbens damehold spillede i den bedste danske liga, men spiller pt i 1. Division, mens herrerholdet spiller i 2. division. Klubben har 130 medlemmer, der fordeler sig på ni hold.

Klubbens bedste resultat til dato var da damernes førstehold vandt pokalturneringen i 2007.

Eksterne henvisninger 
 Officiel hjemmeside 

Floorballklubber fra Danmark
Sharks FC
Etableret i 1995
Goran Ivanišević

Goran Ivanišević (født 13. september 1971 i Split, Jugoslavien) er en tidligere kroatisk tennisspiller, der blev professionel i 1988 og stoppede sin karriere i 2004. Han nåede igennem sin karriere at vinde 22 single- og 9 doubletitler, og hans højeste placering på ATP's verdensrangliste var en 2. plads, som han opnåede i juli 1994.

Grand Slam 
Ivanišević' bedste Grand Slam-resultater i singlerækkerne kom ved Wimbledon, hvor han fire gange (1992, 1994, 1998 og 2001) nåede frem til finalen. Ved de tre første finaler tabte han til henholdsvis Andre Agassi og to gange Pete Sampras, heraf to gange i fem sæt. I 2001, hvor Ivanišević egentligt var dømt færdig tildelte Wimbledon ham et wildcard til turneringen. Efter en opsigtsvækkende turnering fik han denne gang endelig sin sejr i turneringen, efter en højdramatisk finalesejr over australieren Patrick Rafter. Dermed blev han den første wildcard-spiller til nogensinde at vinde Wimbledon.

Eksterne henvisninger 

 

Tennisspillere ved sommer-OL 1992
Tennisspillere ved sommer-OL 1996
Tennisspillere ved sommer-OL 2000
Tennisspillere fra Kroatien
Tennisspillere fra Jugoslavien
Personer fra Split
Vindere af Wimbledon
Ivo Karlović

Ivo Karlović (født 28. februar 1979 i Zagreb, Jugoslavien) er en kroatisk tennisspiller, der blev professionel i år 2000. Han har igennem sin karriere (pr. september 2010) vundet 4 single- og 1 doubletitel, og hans højeste placering på ATP's verdensrangliste er en 14. plads, som han opnåede i august 2008.

Grand Slam 
Karlović' bedste Grand Slam-resultat i singlerækkerne er indtil videre kommet ved Wimbledon, hvor han i 2004 nåede 4. runde.

Eksterne links 
 Ivo Karlović' hjemmeside 
 

Deltagere ved sommer-OL 2004
Tennisspillere fra Kroatien
Personer fra Zagreb
Ivan Ljubičić

Ivan Ljubičić (født 19. marts 1979 i Banja Luka, Jugoslavien) er en kroatisk tennisspiller, der blev professionel i 1998. Han har igennem sin karriere (pr. september 2010) vundet ti singletitler, og hans højeste placering på ATP's verdensrangliste er en 3. plads, som han opnåede i maj 2006.

Grand Slam 
Ljubičić' bedste Grand Slam-resultat i singlerækkerne er indtil videre kommet ved French Open, hvor han i 2006 nåede frem til semifinalen. Her måtte han dog se sig besejret af turneringens senere vinder, Rafael Nadal fra Spanien. Samme år var Ljubičić desuden i kvartfinalen ved Australian Open.

Eksterne links 
 Ivan Ljubičić' hjemmeside
 

Deltagere ved sommer-OL 2004
Tennisspillere fra Kroatien